rejauldu/bengali-wikipedia huggingface dataset:
টনি স্কট নামে পরিচিত অ্যান্টনি ডেভিড লেইটন স্কট (২১ জুন ১৯৪৪ - ১৯ আগস্ট ২০১২) ছিলেন একজন ইংরেজ চলচ্চিত্র পরিচালক ও প্রযোজক। তিনি মারপিঠধর্মী ও উত্তেজনাপূর্ণ চলচ্চিত্র নির্মাণের জন্য বিখ্যাত। তার পরিচালিত উল্লেখযোগ্য চলচ্চিত্রসমূহ হল টপ গান (১৯৮৬), বেভারলি হিলস কপ টু (১৯৮৭), ট্রু রোম্যান্স (১৯৯৩), ক্রিমসন টাইড (১৯৯৫), এনিমি অব দ্য স্টেট (১৯৯৮), স্পাই গেম (২০০১), দেজা ভু (২০০৬) ও আনস্টপেবল (২০১০)।  স্কটের ছোট ভাই স্যার রিডলি স্কট একজন চলচ্চিত্র পরিচালক ও প্রযোজক। তারা দুজনেই লন্ডনের রয়্যাল কলেজ অব আর্ট থেকে স্নাতক ডিগ্রি অর্জন করেন। ১৯৯৫ সালে টনি ও রিডলি দুজনেই চলচ্চিত্রে ব্রিটিশদের সেরা অবদানের জন্য বাফটা পুরস্কার অর্জন করেন। ২০১০ সালে চলচ্চিত্রে বিশ্বব্যাপী অবদানের জন্য বাফটা ব্রিটানিয়া অ্যাওয়ার্ডস লাভ করেন। তিনি ২০১২ সালের ১৯শে আগস্ট ক্যালিফোর্নিয়ার সান পেদ্রোর ভিনসেন্ট টমাস ব্রিজ থেকে লাফিয়ে পড়ে আত্মহত্যা করেন।  প্রারম্ভিক জীবন স্কট ১৯৪৪ সালের ২১শে জুন উত্তর পূর্ব ইংল্যান্ডের নর্থামবারল্যান্ডের টাইনমাউথে জন্মগ্রহণ করেন। তার পিতা কর্নেল ফ্রান্সিস পার্সি স্কট ছিলেন একজন অভিজাত প্রকৌশলী এবং মাতা এলিজাবেথ (জন্মনাম: উইলিয়ামস)। তিনি তার পিতামাতার তিন সন্তানের মধ্যে সর্বকনিষ্ঠ। তিনি গ্রেঞ্জারফিল্ড স্কুল, ওয়েস্ট হার্টলপুল কলেজ অব আর্টে পড়াশোনা করেন এবং সান্ডারল্যান্ড আর্ট স্কুল থেকে চারুকলায় স্নাতক ডিগ্রি অর্জন করেন। ১৬ বছর বয়সে তিনি তার বড় ভাই রিডলি স্কট পরিচালিত প্রথম চলচ্চিত্র বয় অ্যান্ড বাইসাইকেল স্বল্পদৈর্ঘ্য চলচ্চিত্রে অভিনয় করেন।  চলচ্চিত্রের তালিকা  বছর চলচ্চিত্র পরিচালক প্রযোজক রটেন টম্যাটোস  রেটিং টীকা ১৯৮৩ দ্য হাঙ্গার  ৪৮% ১৯৮৬ টপ গান  ৫৪% ১৯৮৭ বেভারলি হিলস কপ টু  ৪৮% ১৯৯০ রিভেঞ্জ   ৩৮% ১৯৯০ ডেজ অব থান্ডার  ৩৮% ১৯৯১ দ্য লাস্ট বয় স্কাউট  ৪৬% ১৯৯৩ ট্রু রোম্যান্স  ৯২% ১৯৯৪ ট্রু লাইজ  ৭২% ১৯৯৫ ক্রিমসন টাইড  ৮৭% ১৯৯৬ দ্য ফ্যান  ৩৪% ১৯৯৮ এনিমি অব দ্য স্টেট  ৭১% ২০০১ স্পাই গেম  ৬৬% ২০০৪ ম্যান অন ফায়ার   ৩৯% ২০০৫ ডমিনো   ১৯% ২০০৬ দেজা ভ্যু  ৫৫% ২০০৯ দ্য টকিং অব পেলাম ওয়ান টু থ্রি   ৫১% ২০১০ দি এ-টিম   ৪৮% ২০১০ আনস্টপেবল   ৮৬% ২০১৩ স্টকার   ৭০% মরণোত্তর মুক্তি  তথ্যসূত্র  বহিঃসংযোগ         বিষয়শ্রেণী:১৯৪৪-এ জন্ম বিষয়শ্রেণী:২০১২-এ মৃত্যু বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ টেলিভিশন পরিচালক বিষয়শ্রেণী:ইংরেজ টেলিভিশন প্রযোজক বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:বাফটা পুরস্কার বিজয়ী বিষয়শ্রেণী:এমি পুরস্কার বিজয়ী বিষয়শ্রেণী:২০১২-এ আত্মহত্যা বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:টেলিভিশন বিজ্ঞাপন পরিচালক বিষয়শ্রেণী:প্রাইমটাইম এমি পুরস্কার বিজয়ী
হুবলি জংশন রেলওয়ে স্টেশন (স্টেশন কোড: ইউবিএল) হল ভারতের একটি রেলওয়ে জংশন স্টেশন। এটি ভারতের কর্ণাটক রাজ্যের দক্ষিণ পশ্চিমা রেল জোন (এসডব্লিউআর)-এর হুবলি রেলওয়ে বিভাগের একটি রেলওয়ে জংশন স্টেশন। বিবরণ  হুবলি জংশনটি কর্ণাটকের জনসাধারণের বাণিজ্যিক পরিবহন মাধ্যম এবং এটি উত্তরে মুম্বাই (৪৬০ কিলোমিটার (২৯০ মাইল)), পশ্চিম থেকে গোয়া (১৬০ কিলোমিটার (৯৯ মাইল)), দক্ষিণে বেঙ্গালোর (৪১০ কিলোমিটার (২৫০ মাইল)) এবং পূর্বে হায়দ্রাবাদের হায়দরাবাদ (৪৫০ কিলোমিটার (২৮০ মে))  সাথে সংযোগ স্থাপন করে। এটি বেঙ্গালুরু শহরের পরে কর্ণকাটের সবচেয়ে ব্যস্ততম রেলস্টেশন। হুবলি শহরে অবস্থিত হুবলি বিভাগ অবস্থিত এবং এটি ব্যাঙ্গালোর, হায়দরাবাদ, মুম্বাই ও গোয়া এবং আরও অনেক স্থানের সাথে যুক্ত।  ম্যাঙ্গানিজের মতো বাণিজ্যিক পণ্যগুলি হচ্ছে আয়ের প্রধান উৎস এবং পাবলিক পরিবহন হল আয়ের আরেকটি উৎস। রেলপথ  ১৮৮৬ সালের ১৮ অক্টোবর মাদ্রাজ ও দক্ষিণ মাহরাথা রেলপথের ১৩০.০২ কিলোমিটার (৮০.৭৯ মাইল) হুবলি-হরিহর রেললাইন খুলে দেওয়া হয় এবং হুবলি-লন্ডা, হোস্পেট-হুবলি এবং চিকজাজুর-হুবলি (৪৬৯ কিলোমিটার (২৯৭ মাইল) ব্যাঙ্গালোর-হুবলির অংশ) রেল লাইন ১৯৯৫ সালে পরিবর্তিত হয়েছিল।    হুবলি থেকে  ট্রেন  হুবলি - লোকমান্য তিলক টার্মিনাস এক্সপ্রেস  হুবলি ব্যাঙ্গালোর সিটি জন শতাব্দী এক্সপ্রেস  অমরাবতী এক্সপ্রেস  সোলপুার - হুবলি ইন্টারসিটি এক্সপ্রেস  হুবলি - সিকান্দরাবাদ এক্সপ্রেস  হুবলি - বারাণসী সপ্তাহিক এক্সপ্রেস  হুবলি-মাইসুর বিশ্বনামন এক্সপ্রেস।  মিরজ - হুবলি এক্সপ্রেস  হুবলি-মাইসুর হাম্পী এক্সপ্রেস।  হুবলি - কেএসআর বেঙ্গালুরু সিদ্ধগঙ্গা সুপারফাস্ট এক্সপ্রেস।  তথ্যসূত্র  বহিঃসংযোগ  বিষয়শ্রেণী:কর্ণাটকের জংশন রেলওয়ে স্টেশন বিষয়শ্রেণী:১৮৮৬-এ ভারতে প্রতিষ্ঠিত
নবাবগঞ্জ সরকারি বালিকা উচ্চ বিদ্যালয় হচ্ছে বাংলাদেশের চাঁপাইনবাবগঞ্জ জেলার চাঁপাইনবাবগঞ্জ সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৫১ সালে।   ইতিহাস  ১৯৩৮ সালে চাঁপাইনবাবগঞ্জ জেলার মেয়েদের শিক্ষার মান বৃদ্ধির উদ্দেশ্যে একটি নিম্ন-মাধ্যমিক বিদ্যালয় প্রতিষ্ঠিত হয়; যার নাম ছিলো কুইন মেরি গার্লস স্কুল। ১৯৫১ সালে বিদ্যালয়টি মাধ্যমিক পর্যায়ে উন্নীত হয়। ১৯৬৮ সালে জাতীয়করণ করা হলে বিদ্যালয়ের নাম পরিবর্তন করে নবাবগঞ্জ সরকারি বালিকা উচ্চ বিদ্যালয় রাখা হয়   শিক্ষা কার্যক্রম  বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।   ইউনিফর্ম   সাদা কামিজ , কামিজের উপর নীল ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ   সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ২৫০ ২৪৯ ৯৯.৬০ ২০২০ এসএসসি ২৬২ ২৫৫ ৯৭.৩৩ ২০২১ এসএসসি ২৪৫ ২৪৪ ৯৯.৫৯   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।   গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।   খেলাধুলা ও বিভিন্ন সাংস্কৃতিক কর্মকাণ্ড  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।   সহশিক্ষা কার্যক্রম   এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন   আইসিটি ক্লাব   বিতর্ক ক্লাব  সংগীত ও নাট্য ক্লাব   অন্যান্য কার্যক্রম   বিশ্বসাহিত্য কেন্দ্র কর্তৃক পরিচালিত বইপড়া কর্মসূচি   গার্লস্ গাইড  স্কাউট  রেড ক্রিসেন্ট   আরো দেখুন   চাঁপাইনবাবগঞ্জ সদর উপজেলা  চাঁপাইনবাবগঞ্জ জেলা  চাঁপাইনবাবগঞ্জ জেলার শিক্ষা প্রতিষ্ঠানের তালিকা   তথ্যসূত্র    বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯৫১-এ পাকিস্তানে প্রতিষ্ঠিত বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চাঁপাইনবাবগঞ্জ জেলার শিক্ষাপ্রতিষ্ঠান বিষয়শ্রেণী:চাঁপাইনবাবগঞ্জের সরকারি বিদ্যালয় বিষয়শ্রেণী:চাঁপাইনবাবগঞ্জ জেলার বিদ্যালয়
গোলাম ফারুক চৌধুরী (জন্ম: [২৪ জুলাই, ১৯৬২) বাংলাদেশের সাবেক ক্রিকেটার, যিনি আন্তর্জাতিক পর্যায়ের ক্রিকেটে বাংলাদেশ ক্রিকেট দলের হয়ে অংশগ্রহণ করেছেন। তিনি ১৯৮৬ থেকে ১৯৯০ সাল পর্যন্ত পাঁচটি একদিনের আন্তর্জাতিক খেলেছেন। ঢাকায় জন্মগ্রহণকারী গোলাম ফারুক ডানহাতি মিডিয়াম পেসার ও নিচের সারির ব্যাটসম্যানের দায়িত্ব পালন করতেন। ১৯৮০-এর দশকে জাতীয় দলের হয়ে নিয়মিত খেলেছেন তিনি। খেলাধূলার জগতে তিনি তার ডাক নাম সুরু হিসেবে পরিচিত হয়ে আছেন। বর্তমানে তিনি বাংলাদেশ ক্রিকেট বোর্ডে দল নির্বাচক হিসেবে নিজ দায়িত্ব পালন করছেন।   খেলোয়াড়ী জীবন  বাংলাদেশের ক্রিকেটের ইতিহাসে প্রথম একদিনের আন্তর্জাতিকে পাকিস্তান ক্রিকেট দলের বিপক্ষে অংশগ্রহণকারী খেলোয়াড়দের মধ্যে তিনিও একজন ছিলেন।cricinfo scorecard Bangladesh v Pakistan (1986-3-31). Retrieved on 2008-12-19. কিন্তু, সর্বোচ্চ পর্যায়ের ক্রিকেটে খেলতে নেমে বল হাতে নিয়ে তিনি তেমন সাফল্য পাননি। কিন্তু ব্যাটসম্যান হিসেবে ১৯৮৮ সালে শ্রীলঙ্কার বিপক্ষে তিনি তার সর্বোচ্চ অপরাজিত ২৩* রান করে দলকে তিন অঙ্কের কোঠায় দলকে নিয়ে যেতে সাহায্য করেছিলেন।Cricinfo Scorecard : Bangladesh v Sri Lanka (1988-11-02). Retrieved on (2008-12-20).   আইসিসি ট্রফি  বাংলাদেশ ক্রিকেট দলের হয়ে তিনি তিনবার আইসিসি ট্রফি প্রতিযোগিতায় অংশগ্রহণ করেন। কিন্তু তিনি মাত্র চারটি খেলায় অংশ নিয়েছিলেন। ১৯৮২ সালের প্রতিযোগিতায় তিনি কোন খেলায় মাঠে নামেননি। ইংরেজ পরিবেশে সফরকারী দলের হয়ে তিনি মূলতঃ শিক্ষানবিশ হিসেবে অভিজ্ঞতা অর্জনের জন্য যান। ১৯৮৬ সালে ২টি এবং ১৯৯০ সালে আরও দুইটি খেলায় অংশগ্রহণ করেন। সামগ্রীকভাবে তিনি বল হাতে কিছুটা পারঙ্গমতা প্রদর্শন করতে সক্ষম হয়েছেন। ২২.৮০ রান গড়ে ১১৪ রানের বিনিময়ে ৫ উইকেট পান। তন্মধ্যে ২৭ রানের বিনিময়ে ২ উইকেট লাভ ছিল তার সেরা যা ১৯৯০ সালে কানাডার বিপক্ষে ২য় রাউন্ডে জয়লাভ করেছিল বাংলাদেশ দল।BanglaCricket: Bangladesh in ICC Trophy  (Retrieved on 2008-12-20)   অন্যান্য খেলা  ১৯৮৪ সালের জানুয়ারি মাসে ঢাকায় তিনি তার স্মরণীয় সাফল্য লাভ করেন। ১৯৮৪ সালের দক্ষিণ-পূর্ব এশিয়া কাপ প্রতিযোগিতার উদ্বোধনী খেলায় সিঙ্গাপুরের বিরুদ্ধে হ্যাট্রিকসহ ১০ রানের বিনিময়ে ৬ উইকেট লাভ করেন ফারুক।"Antorjartik Crickete Bangladesh", Hasan Babli, Khelar Bhuban Prakashani, November 1994.  ১৯৮০-এর দশকে ঘরোয়া ক্রিকেটে ধারাবাহিকভাবে ক্রীড়ানৈপুণ্য প্রদর্শন করেছিলেন তিনি। এসময়ে তাকে সেরা বাংলাদেশী ক্রিকেটারদের একজনরূপে বিবেচনা করা হতো।"Looking Back: Bangladesh Cricket in the 80's", Retrieved on 2008-12-18   তথ্যসূত্র    আরও দেখুন    নাজমুল হাসান  বাংলাদেশ ক্রিকেট বোর্ড  বাংলাদেশ জাতীয় ক্রিকেট দল  বাংলাদেশী ওডিআই ক্রিকেটারদের তালিকা  ২০১৩-১৪ শ্রীলঙ্কা ক্রিকেট দলের বাংলাদেশ সফর  বিষয়শ্রেণী:বাংলাদেশী ক্রিকেটার বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:ঢাকা থেকে আগত ক্রিকেটার
__TOC__  ২৪ আগস্ট ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  দুজন একই বিষয়ে নিবন্ধ তৈরি করেছে। আগের নিবন্ধটি আলোচনার মাধ্যমে অপসারিত হয়। ব্যবহারকারীকে ১ সপ্তাহের জন্য বাধাদান করার পর সন্দেহভাজন সক থেকে নিবন্ধটি আবার তৈরি করা হয়েছে। মেহেদী আবেদীন ২২:২৮, ২৪ আগস্ট ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণে প্রমাণিত ও বাধা দেওয়া হয়েছে। রিয়াজ (আলাপ) ০৫:৫২, ২৫ আগস্ট ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
এ. কে. হঙ্গল (; ১ ফেব্রুয়ারি ১৯১৪ - ২৬ আগস্ট ২০১২) ছিলেন একজন ভারতীয় স্বাধীনতা সংগ্রামী এবং অভিনেতা। তার পুরো নাম অবতার কিশান হঙ্গল। তিনি প্রধানত হিন্দি চলচ্চিত্রে অভিনয় করতেন।   চলচ্চিত্রে কর্মজীবন  তিনি আয়না (১৯৭৭) চলচ্চিত্রে রাম শাস্ত্রী, শৌকিন (১৯৮২)-এ ইন্দ্র সেন, নমক হারাম (১৯৭৩)-এ বিপিনলাল পাণ্ডে, শোলে (১৯৭৫)-এ ইমাম সাহেব, মঞ্জিল (১৯৭৯)-এ আনোখেলাল চরিত্রে এবং রাজেশ খান্না'র সাথে করা ১৬টি চলচ্চিত্রে অভিনয়ের জন্য সর্বাধিক পরিচিত। এছাড়াও ১৯৬৬ থেকে ২০০৫ পর্যন্ত ক্যারিয়ারে তিনি বাবুর্চি (১৯৭২), অভিমান (১৯৭৩), দাগ (১৯৭৩), রাম তেরি গঙ্গা মইলি (১৯৮৫) সহ প্রায় ২২৫টি হিন্দি চলচ্চিত্রে অভিনয় করেছেন।   স্বাধীনতা সংগ্রামী  হঙ্গল যখন ছাত্র ছিলেন, তখন ভারতের স্বাধীনতা আন্দোলনে অংশগ্রহণ করেছিলেন। তিনি জালিয়ানওয়ালাবাগে গণহত্যার বিরুদ্ধে উত্তর পশ্চিম সীমান্ত প্রদেশে বিক্ষোভে যোগ দিয়েছিলেন। পরে তিনি করাচিতে চলে যান, যেখানে ব্রিটিশ শাসনের বিরুদ্ধে প্রতিবাদ করার জন্য তিনি তিন বছর কারাগারে কাটিয়েছিলেন। এছাড়াও তিনি ভারতের প্রথম প্রধানমন্ত্রী পণ্ডিত জওহরলাল নেহেরুর আত্মীয়। জওহরের স্ত্রী কমলা নেহেরু ছিলেন এ. কে. হঙ্গলের মায়ের প্রথম খুড়তুতো বোন।   পুরস্কার  ২০০৬ সালে হিন্দি চলচ্চিত্রে অবদানের জন্য ভারত সরকার তাকে পদ্মভূষণ উপাধিতে ভূষিত করে।   মৃত্যু  হঙ্গল ২০১২ সালের ২৬ আগস্ট ৯৮ বছর বয়সে মুম্বইয়ের আশা পারেখ হাসপাতালে চিকিৎসাধীন অবস্থায় মারা যান।   অভিনীত চলচ্চিত্র   গুড্ডি (১৯৭১)  বাবুর্চি (১৯৭২)  অভিমান (১৯৭৩)  দাগ (১৯৭৩)  নমক হারাম (১৯৭৩)  শোলে (১৯৭৫)  আয়না (১৯৭৭)  মঞ্জিল (১৯৭৯)  শৌকিন (১৯৮২)  রাম তেরি গঙ্গা মইলি (১৯৮৫)   তথ্যসূত্র    বহিঃসংযোগ     বিষয়শ্রেণী:ভারতীয় অভিনেতা বিষয়শ্রেণী:১৯১৪-এ জন্ম বিষয়শ্রেণী:২০১২-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি টেলিভিশনের অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:ভারতীয় গণনাট্য সংঘের মানুষ বিষয়শ্রেণী:ভারতীয় মঞ্চ অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:কাশ্মীরি ব্যক্তি বিষয়শ্রেণী:কাশ্মীরি পণ্ডিত বিষয়শ্রেণী:কাশ্মীরি ব্রাহ্মণ বিষয়শ্রেণী:শিয়ালকোটের ব্যক্তি
This template is used to display a colored icon with a link for S-Bahn lines and services in the Rhine-Ruhr.  The first parameter selects the line or service.  The second parameter sets the size of the logos in pixels. If this parameter is omitted, the default pixel size is approximately 15 pixels.  Note that this template is not case sensitive: i.e. {{S-Bahn-NRW|S}}} produces the same result as {{S-Bahn-NRW|s}}.  Usage  Valid parameters  S S-Bahn 1 2 3 4 5 6 7 8 9 11 12 13 19 21 23 25 28 68 Except for route 25, the line number can be preceded by the letter "S".  Example {{S-Bahn-NRW|1}} and {{S-Bahn-NRW|S1}} produce  {{S-Bahn-NRW|S|30}} and {{S-Bahn-NRW|s|30}} produce    ব্যবহার    আরও দেখুন
শৈলী সিং (জন্ম: ৭ই জানুয়ারি ২০০৪) একজন ভারতীয় অ্যাথলেট যিনি দীর্ঘ লাফ বিভাগে প্রতিযোগিতা করেন। তিনি বিভিন্ন জুনিয়র বয়সের বিভাগে ভারতীয় জাতীয় দীর্ঘ লাফ চ্যাম্পিয়ন এবং অনূর্ধ্ব -১৮ বিভাগে বিশ্বের শীর্ষ কুড়িজনের মধ্যে অন্যতম।  অনূর্ধ্ব -১৮ বিভাগে দীর্ঘ জাম্পের জাতীয় রেকর্ডটি তার অধীনে। তিনি অভিজ্ঞ ভারতীয় মল্ল্বীর আঞ্জু ববি জর্জ এবং তার স্বামী রবার্ট ববি জর্জের অধীনে প্রশিক্ষণ গ্রহণ করেন।    ব্যক্তিগত জীবন  শৈলীর জন্ম ২০০৪ সালের ৭ই জানুয়ারী, ভারতের উত্তর প্রদেশ রাজ্যের ঝাঁসিতে। তার পিতা নেই, শৈলী সহ তিন ভাইবোনকে মা একাই বড় করেছেন। তার মা বিনীতা সিং পেশায় একজন দর্জি।  শৈলী ১৪ বছর বয়সে প্রশিক্ষণের জন্য বেঙ্গালুরুতে আঞ্জু ববি জর্জ স্পোর্টস ফাউন্ডেশনে চলে আসেন।  এবং জর্জ দম্পতির তত্ত্বাবধানে প্রশিক্ষণ শুরু করেন।    পেশাগত অর্জন  শৈলী ২০১৮ সালে রাঁচির জুনিয়র জাতীয় অ্যাথলেটিক্স চ্যাম্পিয়নশিপে অনূর্ধ্ব -১৬ বিভাগে দীর্ঘ জাম্পে স্বর্ণপদক জিতেছিলেন, যেখানে তিনি ৫.৯৪ মিটার লাফ রেকর্ড করে জুনিয়র দীর্ঘ জাম্পের জাতীয় রেকর্ডও ভেঙেছিলেন। ২০১৯ সালে, তিনি অনূর্ধ্ব -১৮ বিভাগে সালে নিজের রেকর্ডটি আরও উন্নত করেন যখন তিনি অন্ধ্র প্রদেশের গুন্টুরে জুনিয়র জাতীয় অ্যাথলেটিক্স প্রতিযোগিতায় ১.১৫ মিটার লাফিয়ে স্বর্ণপদক জিতেছিলেন। তার এই পারফর্ম্যান্স ২০২০ সালে আইএএএফ অনূর্ধ্ব -২০ চ্যাম্পিয়নশিপে অংশ নেওয়ার জন্যে যথেষ্ট ছিল ।    জাতীয় স্তরে পদক    জাতীয় জুনিয়র অ্যাথলেটিক্স চ্যাম্পিয়নশিপ রাঁচি ২০১৮ অনূর্ধ্ব ১৬ দীর্ঘ জাম্প বিভাগে স্বর্ণপদক।  অন্ধ্র প্রদেশের গুন্টুর, জাতীয় জুনিয়র অ্যাথলেটিক্স চ্যাম্পিয়নশিপ ২০১৯ এ অনূর্ধ্ব ১৮ বিভাগে স্বর্ণপদক ।    তথ্যসূত্র   বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী দীর্ঘ লম্ফবিদ বিষয়শ্রেণী:উত্তরপ্রদেশের মল্লক্রীড়াবিদ বিষয়শ্রেণী:উত্তরপ্রদেশের নারী ক্রীড়াবিদ
ভারত ২০১০ কমনওয়েলথ গেমস আয়োজন করে, যা ২০১০ সালের ৩ থেকে ১৪ অক্টোবর পর্যন্ত দিল্লিতে অনুষ্ঠিত হয়। ভারত ৩৮ টি স্বর্ণপদক সহ মোট ১০১ টি পদক জয় করে এবং গেমসে অস্ট্রেলিয়ার পরে দ্বিতীয় স্থানে অর্জনে সক্ষম হয়। গেমসের ইতিহাসে প্রথমবারের মত ভারত মোট ১০০টিরও বেশি পদক জয় করে। গেমসের ইতিহাসে প্রথমবারের মতো ভারত জিমন্যাস্টিক্সে পদক জয় করে; আশিস কুমার একটি রৌপ্য পদক ও একটি ব্রোঞ্জ পদক জয়ী হন। কৃষ্ণা পুনিয়া মহিলাদের ডিসকাস থ্রোতে সোনা জয় করেন, ফলে ভারত ৫২ বছরের ব্যবধানের পর অ্যাথলেটিক্সে স্বর্ণপদক জয়ী হয় এবং যখন গীতা ফোগাট মহিলাদের কুস্তিতে ভারতের প্রথম স্বর্ণপদক জয়ী হয়।  পদক সারাংশ    ক্রীড়া অনুযায়ী পদক ক্রীড়াalt=gold|link=alt=silver|link=alt=bronze|link= মোট শুটিং ১৪ ১১ ৫  ৩০ কুস্তি ১০ ৫ ৪  ১৯ তীরন্দাজি ৩ ১ ৪  ৮ বক্সিং ৩ ০ ৪  ৭ অ্যাথলেটিক্স ২ ৩ ৭  ১২ ভারোত্তোলন ২ ২ ৪  ৮ ব্যাডমিন্টন ২ ১ ১  ৪ টেবিল টেনিস ১ ১ ৩  ৫ টেনিস ১ ১ ২  ৪ জিমন্যাস্টিকস ০ ১ ১  ২ হকি ০ ১ ০  ১ অ্যাকোয়াটিক্স ০ ০ ১  ১ সাইক্লিং ০ ০ ০  ০ লন বোল করেছেন ০ ০ ০  ০ নেটবল ০ ০ ০  ০ রাগবি সেভেন ০ ০ ০  ০ স্কোয়াশ ০ ০ ০  ০মোট৩৮২৭৩৬ ১০১ তারিখ অনুযায়ী পদক দিন তারিখFile:Gold medal icon.svgFile:Silver medal icon.svgFile:Bronze medal icon.svg মোট দিন ১ ৪০২২ ৪ দিন ২ ৫৫২০ ৭ দিন ৩ ৬ ৬৪৩ ১৩ দিন ৪ ৭ ৩৩৪ ১০ দিন ৫ ৮ ৬৫৩ ১৪ দিন ৬ ৯ ৪১৫ ১০ দিন ৭  ১০৫৫৫ ১৫ দি ৮ ১১১১৬ ৮ দিন ৯ ১২২২৪ ৮ দিন ১০ ১৩ ৪১২ ৭ দিন ১১ ১৪২১২ ৫ মোট৩৮২৭৩৬ ১০১   একাধিক পদকজয়ী নাম ক্রীড়া File:Gold medal icon.svg File:Silver medal icon.svg File:Bronze medal icon.svg মোট গগন নারাং শুটিং ৪ ০ ০ ৪ ওমকার সিংহ শুটিং ৩ ১ ০ ৪ বিজয় কুমার শুটিং ৩ ১ ০ ৪ গুরুপ্রীত সিং শুটিং ২ ০ ১ ৩ অচন্ত শরৎ কমল টেবিল টেনিস ১ ০ ২ ৩ অনিশা সৈয়দ শুটিং ২ ০ ০ ২ দীপিকা কুমারী তীরন্দাজি ২ ০ ০ ২ হরপ্রীত সিং শুটিং ২ ০ ০ ২ অভিনব বিন্দ্রা শুটিং ১ ১ ০ ২ রাহী স্বর্ণাবত শুটিং  ১ ০ ২ হীনা সিধু শুটিং ১ ১ ০ ২ সাইনা নেহওয়াল ব্যাডমিন্টন ১ ১ ০ ২ জ্বালা গুট্টা ব্যাডমিন্টন ১ ১ ০ ২ অশ্বিনী পোন্নাপ্পা ব্যাডমিন্টন ১ ১ ০ ২ রাহুল বন্দ্যোপাধ্যায় তীরন্দাজি ১ ০ ১ ২ দোলা বন্দ্যোপাধ্যায় তীরন্দাজি ১ ০ ১ ২ তেজস্বিনী সাওন্ত শুটিং ০ ২ ১ ৩ রঞ্জন সোধি শুটিং ০ ২ ০ ২ মানবজিৎ সিং সান্ধু শুটিং ০ ১ ১ ২ সানিয়া মির্জা টেনিস ০  ১  ১  ২ আশীষ কুমার জিমন্যাস্টিকস ০ ১ ১ ২ পারুপল্লী কাশ্যপ ব্যাডমিন্টন ০ ১ ১ ২ পৌলমি ঘটক টেবিল টেনিস ০ ১ ১ ২ মৌমা দাস টেবিল টেনিস ০ ১ ১ ২ সমরেশ জং শ্যুটিং ০ ১ ১ ২ জয়ন্ত তালুকদার তীরন্দাজি ০ ০ ২ ২  তথ্যসূত্র  বহিঃসংযোগ  বিষয়শ্রেণী:কমনওয়েলথ গেমসে ভারত বিষয়শ্রেণী:২০১০ কমনওয়েলথ গেমসের দেশসমূহ
এম রোস্তম আলী (জন্ম: ১৬ মার্চ ১৯৬০) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) ফলিত রসায়ন ও রসায়ন প্রকৌশল বিভাগের অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের (পাবিপ্রবি) চতুর্থ উপাচার্য ছিলেন।   প্রারম্ভিক জীবন ও শিক্ষা  এম রোস্তম আলী ১৯৬০ সালের ১৬ মার্চ পাবনার বেড়া উপজেলার নাটিয়াবাড়ী গ্রামে জন্মগ্রহণ করেন। তার পিতার নাম এম মামুদ আলী।  তিনি রাজশাহী কলেজিয়েট স্কুল থেকে ১৯৭৬ সালে মাধ্যমিক ও ঈশ্বরদী সরকারি কলেজ থেকে ১৯৭৯ সালে উচ্চমাধ্যমিক পাস করেন। রাজশাহী বিশ্ববিদ্যালয়ের ফলিত রসায়ন ও রসায়ন প্রকৌশল বিভাগ থেকে তিনি ১৯৮২ সালে বিএসসি (সম্মান) ও ১৯৮৩ সালে এমএসসি ডিগ্রি লাভ করেন। তিনি জাপানের টোকিও ইনস্টিটিউট অব টেকনোলজি থেকে ১৯৯২ সালে পোস্ট গ্রাজুয়েশন ডিপ্লোমা এবং ১৯৯৬ সালে পিএইচডি ডিগ্রি অর্জন করেন। তিনি ২০০৮ থেকে ২০০৯ সাল পর্যন্ত যুক্তরাজ্যের লেস্টার বিশ্ববিদ্যালয়ে পোস্ট ডক্টরাল গবেষণা সম্পন্ন করেন।   কর্মজীবন  রোস্তম আলী ১৯৮৭ সালে তৎকালীন বাংলাদেশ ইনস্টিটিউট অব টেকনোলজি (বিআইটি), চট্টগ্রামের রসায়ন বিভাগে প্রভাষক পদে যোগদানের মাধ্যমে শিক্ষকতা জীবন শুরু করেন।  ১৯৮৯ সালে তিনি রাজশাহী বিশ্ববিদ্যালয়ের ফলিত রসায়ন ও রসায়ন প্রকৌশল বিভাগে প্রভাষক হিসেবে যোগ দেন। তিনি ১৯৯২ সালে সহকারী অধ্যাপক, ১৯৯৭ সালে সহযোগী অধ্যাপক এবং ২০০২ সালে অধ্যাপক পদে পদোন্নতি লাভ করেন।  অধ্যাপনা ও গবেষণার পাশাপাশি ড. রোস্তম আলী বিভিন্ন গুরুত্বপূর্ণ দায়িত্ব পালন করেছেন। তিনি রাজশাহী বিশ্ববিদ্যালয়ের শহীদ সোহ্‌রাওয়ার্দী হল ও শাহ্ মাখদুম হলের হাউস টিউটর, প্রকৌশল অনুষদের নির্বাচিত ডিন, যশোর বিজ্ঞান ও প্রযুক্তি বিশ্ববিদ্যালয় এবং বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়ের সিন্ডিকেট সদস্যসহ বিভিন্ন দায়িত্ব পালন করেন।  এম রোস্তম আলী ২০১৮ সালের ৭ মার্চ থেকে ২০২২ সালের ৬ মার্চ পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের চতুর্থ উপাচার্য হিসেবে দায়িত্ব পালন করেন।   গবেষণা ও প্রকাশনা  রোস্তম আলী দেশীয় ও আন্তর্জাতিক জার্নালে ৩৫টির বেশি গবেষণামূলক প্রবন্ধ প্রকাশ করেছেন। তিনি দেশ-বিদেশের উল্লেখযোগ্য সংখ্যক সম্মেলনে যোগদান ও গবেষণা প্রবন্ধ উপস্থাপন করেন। এছাড়া তিনি স্নাতকোত্তর, এমফিল ও পিএইচডি পর্যায়ের শিক্ষার্থীদের গবেষণা তত্ত্বাবধান করেন।   সদস্যপদ  তিনি বাংলাদেশ অ্যাসোসিয়েশন ফর দ্যা এডভান্সমেন্ট অব সায়েন্স এবং বাংলাদেশ কেমিক্যাল সোসাইটিসহ বিভিন্ন পেশাজীবী সংগঠনের সক্রিয় সদস্য।   পুরস্কার ও সম্মাননা  রোস্তম আলী শিক্ষা ও গবেষণার জন্য জেএএসএসও ফেলোশিপ, জেএসপিএস ফেলোশিপ, ইউনেস্কো ফেলোশিপ, কমনওয়েলথ অ্যাকাডেমিক স্টাফ ফেলোশিপ ও মনবুশো স্কলারশিপসহ বেশ কয়েকটি ফেলোশিপ ও স্কলারশিপ লাভ করেন।   তথ্যসূত্র   বিষয়শ্রেণী:পাবনা জেলার ব্যক্তি বিষয়শ্রেণী:১৯৬০-এ জন্ম বিষয়শ্রেণী:রাজশাহী কলেজিয়েট স্কুলের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী শিক্ষাবিদ বিষয়শ্রেণী:পাবনা বিজ্ঞান ও প্রযুক্তি বিশ্ববিদ্যালয়ের উপাচার্য
উইলিয়াম উইলসন হান্টার বা ডাব্লিউ. ডাব্লিউ. হান্টার কেসিএসই, সিআইই (১৫ জুলাই ১৮৪০;– ৬ ফেব্রুয়ারি ১৯০০) ছিলেন ঊনবিংশ শতাব্দীর স্কটীয় ইতিহাসবিদ, পরিসংখ্যানবিদ, সংকলক ও ইন্ডিয়ান সিভিল সার্ভিসের সদস্য। তিনি সবচেয়ে বেশি পরিচিত দি ইম্পেরিয়াল গেজেটিয়ার অব ইন্ডিয়ার জন্য যেটি তিনি ১৮৬৯ সালে প্রবর্তন করেন এবং ১৮৮১ সাল অবধি নয় খণ্ড প্রকাশিত হয়েছিল। তাঁর মৃত্যুর পর আরো ২৬ খণ্ড পুনরায় প্রকাশিত হয়। লেখক হিসেবে তাঁর সর্বাধিক গুরুত্বপূর্ণ এবং ঐতিহাসিক অবদান হলো দ্য ইন্ডিয়ান মুসলমানস্‌ গ্রন্থটি রচনা।   জন্ম ও প্রাথমিক জীবন  হান্টার স্কটল্যান্ডের গ্লাসগোতে ১৮৪০ সালের ১৫ জুলাই জন্মগ্রহণ করেন। তার পিতা অ্যান্ড্রু হান্টার উৎপাদন শিল্পের সাথে জড়িত ছিলেন। মাতা-পিতার তিন পুত্রের মধ্যে হান্টার ছিলেন দ্বিতীয়। হ্যামশায়ারের কুইন্সউডে কোয়েকার সেমিনারীতে ১৮৫৪ সালে তার শিক্ষা জীবনের সূত্রপাত। এক বছর পর তাকে গ্লাসগো অ্যাকাডেমিতে ভর্তি করা হয়। হান্টার ১৮৬০ সালে গ্লাসগো বিশ্ববিদ্যালয় থেকে বি.এ. ডিগ্রী অর্জন করেন। সেখানে তিনি রসায়ন, ল্যাটিন ভাষা, গ্রিক ভাষা, গণিত, যুক্তিবিদ্যা, নৈতিক দর্শন ও নীতিশাস্ত্র অধ্যয়ন করেন। ১৮৬২ সালে হান্টার ইন্ডিয়ান সিভিল সার্ভিসে যোগ দেন।   গ্রন্থপঞ্জি    কাজ       দ্য ইন্ডিয়ান মুসলমানস     (20 volumes)   (2 volumes)    দ্য ইম্পেরিয়াল গেজেটিয়ার অব ইন্ডিয়া  (২৬ খণ্ডে)                 হান্টারকে নিয়ে কাজ      তথ্যসূত্র    বহিঃসংযোগ   দ্য ইন্ডিয়ান মুসলমানস বইয়ের বাংলা পিডিএফ  বিষয়শ্রেণী:১৮৪০-এ জন্ম বিষয়শ্রেণী:১৯০০-এ মৃত্যু বিষয়শ্রেণী:ইনফ্লুয়েঞ্জায় মৃত্যু বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের ইতিহাস লিখন বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী
শিবাম (, ) (প্রায়শই শিবাম হাদ্রামাউত হিসাবে উল্লেখ করা হয়) ইয়েমেনের একটি ছোট শহর। হাদ্রামাউত গভর্নোরেটরের অন্তর্গত এই শিবাম জেলার এই শহরে প্রায় ৭,০০০ অধিবাসী বাস করে। এই শহর রৌদ্রে শুকানো মাটির ইটের তৈরি গগনচুম্বী অট্টালিকাগুলোর জন্য বিখ্যাত।   ইতিহাস  এখন পর্যন্ত প্রাপ্ত শিলালিপি থেকে জানা যায় খ্রিস্টীয় ৩য় শতকে শহরটির গোড়াপত্তন হয়। এটি হাদ্রামাউত রাজ্যের রাজধানী ছিলো।   ভৌগোলিক অবস্থান  এই শহরটি হাদ্রামাউত গভর্নোরেটরের মধ্য-পশ্চিমাঞ্চলে, রামলাত আল-সাবাতায়ান মরুভূমিতে অবস্থিত। এর প্রধান সড়ক সা'না এবং ইয়েমেনের পশ্চিমাঞ্চলের শহরগুলোর সাথে পূর্বের দূরবর্তী অঞ্চলগুলোকে সংযুক্ত করে। নিকটবর্তী শহরগুলো হলো সেইয়্যুন এবং তারিম, দুটোই পূর্বে অবস্থিত।  অন্য একটি রাস্তা পশ্চিমের আলাজলানিয়া গ্রাম থেকে বের হয়ে ভারত মহাসাগরের তীরবর্তী গভর্নোরেট রাজধানী আল-মুকাল্লা সাথে শিবামকে সংযুক্ত করেছে।   স্থাপত্য   সংক্ষিপ্ত বিবরণ  শিবাম তার স্বতন্ত্র স্থাপত্য বৈশিষ্ট্যের জন্য ইউনেস্কোর বিশ্ব ঐতিহ্যবাহী স্থানের খ্যাতি অর্জন করেছে। শিবামের অট্টালিকাগুলো মূলত মাটির ইটের তৈরি আবাসিক ভবন। এখানকার অট্টালিকাগুলোর মধ্যে ৫০০টির অধিক ভবন উচ্চতায় ৫ থেকে ১১ তলা পর্যন্ত উচ্চ  বেদুইন দস্যুদের আক্রমণ থেকে নিজেদের রক্ষা করতে শিবামবাসীরা এধরনের স্থাপত্যশৈলী বেছে নেয়। ১৭০০ বছর আগে গোড়াপত্তন হলেও বর্তমান শিবাম শহরের অধিকাংশ বাড়ি ১৬শ শতাব্দী বা পরবর্তীতে সময়ে তৈরি করা হয়। গত কয়েক শতাব্দীতে এই ভবনগুলোকে একাধিকবার পুনর্নির্মাণ করা হয়।  শিবামকে "পৃথিবীর প্রাচীনতম গগনচুম্বী অট্টালিকার শহর" বা মরুভূমির ম্যানহাটন বলা হয়ে থাকে। উলম্ব নির্মাণ নীতির ভিত্তিতে এটি পৃথিবীর অন্যতম প্রাচীন এবং সেরা নগর পরিকল্পনার উদাহরণ।Old Walled City of Shibam, UNESCO World Heritage Centre পৃথিবীর সর্বোচ্চ মাটির ভবন এই শহরে অবস্থিত, যাদের অনেকগুলো উচ্চতা ৩০ মিটারের উপরে। (১০০ ফুট), যা প্রারম্ভিক কালের গগনচুম্বী অ্যাপার্টমেন্ট ভবন। ভবনগুলোকে বৃষ্টি পানি আর সময়ের সাথে ক্ষয়ে যাওয়া থেকে রক্ষা করতে দেয়ালগুলোর উপরে নিয়মিতভাবে নতুন কাদার প্রলেপ দিতে হয়। নিকটবর্তী শহর তারিমে রয়েছে ওয়াদি হাদ্রামাউত উপত্যকার সর্বোচ্চ মাটির ইটের তৈরি আল-মিহদার মসজিদের মিনার। এটির উচ্চতা প্রায় ৫৩ মিটার(১৭৫ ফুট)।p. 9, The Shadow Factory: The Ultra-Secret NSA from 9/11 to the Eavesdropping on America, James Bamford, Random House, Inc., 2009, .  ১৯৯৯ সালে চলচ্চিত্র নির্মাতা ক্যাটেরিনা বোরেলি আর্কিটেচার অন মাড নামে একটি ডকুমেন্টারি চলচ্চিত্র নির্মাণ করেন যেখানে এই শহরটি বিশেষ গুরুত্ব পায়।   নিরাপত্তা ঝুঁকি  শহরটি ২০০৮ সালের বন্যায় ব্যাপকভাবে ক্ষতিগ্রস্ত হয়।  শহরের অনেক ভবনের ভিত্তি বন্যা জলের দ্বারা সংকটাপন্ন হয় এবং ফলস্বরূপ শেষ পর্যন্ত তাদের ধ্বসে পড়ার আশঙ্কা তৈরি হয়। ২০০৯ সালে আল-কায়েদা ইয়েমেনি এই পর্যটন কেন্দ্রতে হামলা চালায়।    গ্যালারি চিত্র    আরও দেখুন   ইয়েমেন   তথ্যসূত্র    বহিঃসংযোগ    Shibamonline.net  Shibam on archnet.org  World Heritage Site  Travel Adventures   বিষয়শ্রেণী:ইয়েমেনের বিশ্ব ঐতিহ্যবাহী স্থান বিষয়শ্রেণী:ইয়েমেনের প্রত্নতাত্ত্বিক স্থান বিষয়শ্রেণী:ইয়েমেনের দর্শনীয় স্থান